**VŠEOBECNE ZÁVÄZNÉ NARIADENIE OBCE RÁZTOKA**

**č. 4/2023, ktorým sa mení a dopĺňa záväzné nariadenie č. 51/2020**

**PREVÁDZKOVÝ PORIADOK POHREBISKA**

*Schválené Obecným zastupiteľstvom obce Ráztoke dňa 14.12.2023 uznesením*

*č. 34/2023.*

 ***Návrh všeobecne záväzného nariadenia***

|  |  |
| --- | --- |
| Vyvesený na úradnej tabuli | 27.11.2023 |
| Zverejnený na internetovej stránke obce v dňoch | 27.11.2023-13.12.2023 |
| Zverejnený na elektronickej úradnej tabuli v dňoch | 27.11.2023-13.12.2023 |
| Zvesené z úradnej tabule dňa | 13.12.2023 |
| Lehota na predloženie pripomienok k návrhu VZN | 12.12.2023 |
| Doručené pripomienky (počet) | 0 |
| Vyhodnotenie pripomienok k návrhu VZN dňa | 14.12.2023 |

 ***Schválené Všeobecne záväzné nariadenie***

|  |  |
| --- | --- |
| Vyvesené na úradnej tabuli obce dňa | 15.12.2023 |
| Zvesené z úradnej tabuli obce dňa | 29.12.2023 |
| Zverejnené na internetovej stránke | 15.12.2023 |
| Zverejnené na elektronickej úradnej tabuli | 15.12.2023 |
| **Nadobúda účinnosť dňom** | **01.01.2024** |

Obecné zastupiteľstvo obce Rázoka uznesením č. 34/2023 schválilo dňa 14.12.2023 v zmysle §18 ods. 2 zákona č. 131/2010 Z. z. o pohrebníctve Všeobecne záväzné nariadenie č. 4/2023 ktorým sa schvaľuje Prevádzkový poriadok pohrebiska obce Ráztoka.

 Čl. 1

Predmet úpravy

 Tento prevádzkový poriadok pohrebiska domu smútku obce Ráztoka (ďalej len „prevádzkový poriadok“) upravuje rozsah služieb, poskytovaných v dome smútku a na pohrebisku, povinnosti prevádzkovateľa domu smútku a pohrebiska, povinnosti nájomcu hrobového miesta, povinnosti návštevníkov pohrebiska a cenník služieb.

Čl. 2

Prevádzkovateľ domu smútku a pohrebiska

 Dom smútku a pohrebisko prevádzkuje obec Ráztoka (ďalej len „ prevádzkovateľ pohrebiska“).

Čl. 3

Rozsah služieb poskytovaných v dome smútku

 Prevádzkovateľ poskytuje v dome smútku služby:

1. chladiace zariadenie na dočasné uloženie ľudských pozostatkov,
2. obradnú sieň na vykonávanie smútočných obradov (podľa dohody s obstarávateľom pohrebu).

Čl. 4

Správa domu smútku

1. Prevádzkovateľ zabezpečuje:
2. správu domu smútku a funkčnosť chladiacich zariadení,
3. prevzatie ľudských pozostatkov alebo ľudských ostatkov, ak je úmrtie doložené listom o prehliadke mŕtveho a štatistickým hlásením o úmrtí vystaveným lekárom. Ak ide v súvislosti s úmrtím o podozrenie zo spáchania trestného činu, len s písomným súhlasom orgánu činného v trestnom konaní.
4. Dom smútku slúži na:

a) uloženie ľudských pozostatkov do času pochovania do chladiaceho zariadenia, ktoré zabezpečí trvalé udržanie teploty v rozmedzí 0º C až 5 º C. ak doba od úmrtia do pochovania presiahne 14 dní alebo ak to vyžaduje stav ľudských pozostatkov, tieto sa uložia do mraziaceho zariadenia, ktoré zabezpečí trvalé udržanie teploty nižšej ako

- 10 º C. Mraziace zariadenie bude pre takéto prípady využívané na základe dohody v nemocnici F. D. R. Roosevelta,

b) vykonávanie cirkevných a občianskych smútočných obradov.

1. Cirkevné a občianske smútočné obrady zabezpečuje obstarávateľ pohrebu.

 4) Dom smútku sa otvára pre smútiacu rodinu 1 hodinu pred začatím smútočného obradu alebo podľa dohody s obstarávateľom pohrebu.

1. Prevádzkovateľ domu smútku umožní 30 minút pred konečným uzavretím rakvy pred pochovaním prítomnosť obstarávateľa pohrebu a blízkych osôb.
2. Zamestnanci prevádzkovateľ domu smútku pri manipulácii (otváraní, uzatváraní) s rakvou sú povinní citlivo a slušne správať sa k obstarávateľovi pohrebu a blízkym osobám a byť primerane oblečení.

Čl. 5

Rozsah služieb poskytovaných v pohrebisku

 Prevádzkovateľ v pohrebisku poskytuje služby:

1. správu a údržbu pohrebiska,
2. správu a údržbu komunikácií a zelene na pohrebisku
3. vedenie evidencie súvisiacej s prevádzkovaním pohrebiska,
4. zber a odvoz odpadu z pohrebiska,
5. dodávku vody.

Čl. 6

Užívanie hrobového miesta

1. Prevádzkovateľ pohrebiska prenajíma hrobové miesto na uloženie ľudských pozostatkov.
2. Obstarávateľ pohrebu je povinný požiadať prevádzkovateľ o uzatvorenie nájomnej zmluvy na užívanie hrobového miesta.
3. Prevádzkovateľ je povinný s obstarávateľom pohrebu, ako nájomcom spísať zmluvu o nájme užívania hrobového miesta ( ďalej len „nájomná zmluva“ ) na dobu neurčitú, nesmie byť vypovedaná skôr, ako po uplynutí 10 rokov odo dňa uloženia ľudských pozostatkov do hrobu.
4. Po predložení platnej nájomnej zmluvy obstarávateľom pohrebu prevádzkovateľ určí a vymeria hrobové miesto na vybudovanie hrobu v súlade s plánom miest na pochovávanie.
5. Pri realizácií stavieb na prenajatom hrobovom mieste platia zásady, že šírka a dĺžka hrobového miesta **nesmie presiahnuť** nasledovné stanovené rozmery:
6. **jednohrob**: max vonkajšie obrysové rozmery vrátene akéhokoľvek príslušenstva hrobu sú **šírka 1,20 m x dĺžka 2,40m,** základy hrobu musia byť v nezamŕzajúcej hĺbke a nesmú presahovať do plochy hrobového miesta,
7. **dvojhrob**: max vonkajšie obrysové rozmery vrátene akéhokoľvek príslušenstva sú **šírka 2,10m x dĺžka 2,40m**,
8. **dvohrob, ktorý vzniká zlúčením** dvoch už existujúcich jednohrobových miest resp. na mieste, kde sú vopred vybudované stavebno-architektonické prvky pre jednohroby, max vonkajšie obrysové rozmery vrátene akéhokoľvek príslušenstva sú **šírka 2,70 m x dĺžka 2,40 m,**
9. **urnové miesto**: max. vonkajšie obrysové rozmery vrátane akéhokoľvek príslušenstva hrobu sú **šírka 0,5 m x dĺžka 0,5 m,**
10. zmena **jednohrobu na urnové miesto:** musia byť dodržané max vonkajšie obrysové rozmery vrátane akéhokoľvek príslušenstva urnového miesta (0,5 m x 0,5 m),
11. zmena **detského hrobu na jednohrob**: musia byť dodržané max vonkajšie obrysové rozmery vrátane akéhokoľvek príslušenstva jednohrobu (1,20m x 2,40m)
12. Pri zachovaní bočných vzdialeností medzi jednotlivými hrobovými miestami je vzdialenosť najmenej 0,3m
13. **detský hrob:** musia byť dodržané max rozmery, ak sa jedná o dieťa do 6.rokov (0,8 m x 1,40m) hĺbka hrobu musí byť 1,2m ak ide o dieťa do 14. rokov

(0,9 m x 2,00m), hĺbka hrobu musí byť 1,6m

1. hĺbka hrobu musí byť 1,60m na uloženie ľudských pozostatkov jedného zomretého
2. hĺbka hrobu musí byť 2,00m ak majú byť v hrobe uložené pozostatky ďalšieho zomretého
3. Za dočasné užívanie hrobového miesta nájomca platí prevádzkovateľovi nájomné a úhrady za služby ( správa a údržba pohrebiska, správa a údržba komunikácie a zelene v pohrebisku, zber a odvoz odpadu z pohrebiska, dodávka vody) poskytované s užívaním hrobového miesta.
4. **Prevádzkovateľ pohrebiska si vyhradzuje právo na určenie hrobového miesta pre urnové hroby.**

Čl. 7

Povinnosti prevádzkovateľ domu smútku a pohrebiska

Prevádzkovateľ domu smútku a pohrebiska je povinný:

1. Zabezpečovať schodnosť a zjazdnosť komunikácie pred domom smútku a chodníkov v pohrebisku.
2. Pred smútočným obradom pripraviť smútočnú obradnú sieň v dome smútku.
3. Dočasne uložiť ľudské pozostatky do chladiaceho zariadenia v dome smútku.
4. Dezinfekciu chladiacich zariadení vykonávať pri ich čistení a po každom uložení ľudských pozostatkov.
5. Vykonávať upratovanie všetkých priestorov v dome smútku po každom smútočnom obrade.
6. Zabezpečiť údržbu a udržiavanie pohrebiska v stave zodpovedajúcemu zachovania dôstojnosti miesta. Vysádzať a udržiavať dreviny na pohrebisku a v prípade potreby ich spílenia zabezpečí spílenie prostredníctvom oprávnenej osoby.
7. Starať sa o dôstojnosť hrobov zomretých osôb, ktoré patrili do významného kultúrneho a spoločenského života v prípade, že o takého hroby sa nemá kto starať.
8. Upozorniť nájomcu hrobového miesta na nedostatky, ktoré narúšajú dôstojnosť pohrebiska.
9. Dohliadať na ukladanie odpadu z hrobov do zbernej nádoby na to určenej.
10. Dodržiavať základné hygienické podmienky, bezpečnosť a ochranu zdravia pri práci pri prevádzkovaní domu smútku a pohrebiska v súlade s príslušnými platnými právnymi predpismi.
11. Osoby vykonávajúce činnosti súvisiace so zabezpečovaním prevádzky domu smútku a pohrebiska sú povinné používať osobné ochranné pracovné prostriedky a sú povinné citlivo a slušne sa správať k blízkym osobám mŕtveho a ostatným osobám.
12. Viesť evidenciu pohrebiska v zaviazanej knihe, ktorá obsahuje osobné údaje osoby, ktorej ľudské ostatky sú v hrobovom mieste uložené, osobné údaje nájomcu hrobového miesta údaje stanovené v ň 21 zákona č. 470/2005 Z.z. o pohrebníctve a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov. Nové skutočnosti a zmeny údajov vedených v evidencii je prevádzkovateľ pohrebiska povinný zapísať do 10 dní odo dňa oznámenia skutočnosti.
13. Písomne informovať nájomcu hrobového miesta o skutočnosti, že uplynie lehota, za ktorú bolo nájomné zaplatené a informáciu doručiť najmenej 5 mesiacov pred uplynutím lehoty, za ktorú bolo nájomné zaplatené. Ak mu nie je známa adresa alebo sídlo nájomcu uverejní túto informáciu na úradnej tabuli pohrebiska.

Čl. 8

Povinnosti nájomcu hrobového miesta

1. Nájomca hrobového miesta je povinný na vlastné náklady udržiavať prenajaté hrobové miesto v stave zodpovedajúcemu zachovaniu dôstojnosti hrobového miesta.
2. Odpad z hrobového miesta nájomca je povinný uložiť do zbernej nádoby na to určenej.

 3)Zakazuje sa nájomcovi hrobového miesta:

1. vysádzať stromy a ostatné dreviny na pohrebisku bez písomného súhlasu prevádzkovateľ pohrebiska,
2. umiestňovať lavičky na pohrebisku bez písomné súhlasu prevádzkovateľa pohrebiska,
3. vjazd motorových vozidiel a motocyklov na pohrebisko bez písomného súhlasu prevádzkovateľa pohrebiska,
4. fajčiť na pohrebisku,
5. odhadzovať odpadky mimo zberných nádob na to určených,
6. vodiť psov na pohrebisko,
7. robiť hluk na pohrebisku,
8. neoprávnene zasahovať do iného hrobového miesta,
9. vstup deťom do 10 rokov do pohrebiska bez sprievodu dospelej osoby,
10. je povinný platiť nájomné a úhrady za služby poskytované s užívaním hrobového miesta.

Čl. 9

Povinnosti návštevníkov pohrebiska

1. Návštevníci pohrebiska sú povinní:
2. na pohrebisku a v dome smútku správať sa spôsobom, ktorý nenarušuje pietu a dôstojnosť miesta
3. dbať o poriadok, čistotu a starostlivo zaobchádzať so zariadeniami, ktoré slúžia verejnému záujmu.
4. Návštevníkom pohrebiska sa zakazuje:
5. vjazd motorových vozidiel a motocyklov na pohrebisko bez písomné súhlasu prevádzkovateľa pohrebiska,
6. fajčiť na pohrebisku,
7. odhadzovať odpadky mimo zberných nádob na to určených,
8. vodiť psov na pohrebisko,
9. robiť hluk na pohrebisku,
10. neoprávnene zasahovať do iného hrobového miesta.

Čl. 10

Prístup pohrebiska verejnosti

Pohrebisko je prístupné verejnosti 24 hodín denne.

Čl. 11

Spôsob ukladania ľudských pozostatkov a plán miest na pochovávanie

* 1. Pochováva sa uložením ľudských pozostatkov do zeme alebo spopolnením.
	2. Ľudské pozostatky a ľudské ostatky sa ukladajú do zeme na pohrebisku.
	3. Spopolnené ostatky sa ukladajú na miesto pohrebiska určenom prevádzkovateľom pohrebiska.
	4. Ľudské pozostatky sa spravidla ukladajú po jednom do každého hrobu, ak dôležitý všeobecný záujem nevyžaduje uloženie do spoločného hrobu. Ďalšie ľudské pozostatky sa môžu do toho istého hrobu uložiť, ak je ich možné umiestniť nad úroveň naposledy pochovaných ľudských ostatkov a vrstva uľahnutej zeminy nad rakvou bude najmenej 1 m.
	5. Plán miest na pochovávanie sa nachádza u prevádzkovateľ pohrebiska tvorí neoddeliteľnú súčasť tohto prevádzkového poriadku.

Čl. 12

Dĺžka tlecej doby

Ľudské ostatky musia byť uložené v hrobe najmenej do uplynutia tlecej doby, ktorá musí trvať najmenej 10 rokov odo dňa uloženia ľudských pozostatkov do hrobu.

Čl. 13

Spôsob nakladania s odpadmi

1. Nájomníci hrobového miesta a návštevníci pohrebiska ukladajú odpad z hrobového miesta do zberných nádob na to určených na pohrebisku.
2. Prevádzkovateľ pohrebiska zabezpečuje na zber odpadu z pohrebiska zbernú nádobu,

Ktorú vyváža pravidelne podľa potreby osoba oprávnená nakladať s odpadmi podľa zákona č. 223/2001 Z.z. o odpadoch a o zmene a doplnení niektorých zákonov v znení neskorších predpisov. Podrobnosti o nakladaní s komunálnymi odpadmi sú upravené vo všeobecnom záväznom nariadení obce Ráztoka. Za zber, odvoz komunálneho odpadu a udržiavanie čistoty okolo zbernej nádoby zodpovedá správca pohrebiska.

Čl. 14

Cenník služieb a platobné podmienky

1. Cenník za užívanie hrobového miesta tvorí Prílohu č. 1 tohto poriadku. (Obecné zastupiteľstvo obce Ráztoka uznesením č. 34/2023 schválilo dňa 14.12.2023 výšku poplatku za dočasné užívanie hrobového miesta.)

3. Platby za hrobové miesta sú možné len na odbobie 5 alebo 10 rokov.

Čl. 15

Záverečné ustanovenie

1. Schválením tohto Všeobecne záväzného nariadenia za zrušuje VZN č. 51/2020 Prevádzkový poriadok pohrebiska Obce Ráztoka schválený uznesením obecného zastupiteľstva obce Ráztoka dňa 29.4.2020 pod č. 9/2020.
2. Toto Všeobecne záväzné nariadenie č. 4/2023 schválilo Obecné zastupiteľstvo obce Ráztoka na svojom zasadnutí dňa 14.12.2023 uznesením č. 34/2023.
3. Toto Všeobecne záväzné nariadenie nadobúda účinnosť dňa 01.01.2024.

V Ráztoke , 15.12.2023

 ................................................

 Ing. Martina Klimeková

 Starostka obce

**Príloha č. 1 k Prevádzkovému poriadku pohrebisku obce Ráztoka**

**Cenník – užívanie hrobového miesta**

**Nájom hrobového miesta na 5 rokov**

* Hrobové miesto je miesto na pohrebisku, ktoré je určené na vybudovanie hrobu, hrobky alebo miesta na uloženie urny

**Detský hrob a urna 15,00€**

**Jednohrob 20,00€**

**Dvojhrob 30,00€**

 **Nájom hrobového miesta na 10 rokov**

* Hrobové miesto je miesto na pohrebisku, ktoré je určené na vybudovanie hrobu, hrobky alebo miesta na uloženie urny

**Detský hrob a urna 30,00€**

**Jednohrob 40,00€**

**Dvojhrob 60,00€**